Arnaldur Loftsson , framkvæmdastjóri Frjálsa lífeyrissjóðsins , ritaði grein ásamt Snædísi Ögn Flosadóttur , framkvæmdastjóra EFÍA og LSBÍ og Þresti Sigurðssyni , framkvæmdastjóra Lífeyrissjóðs Rangæinga , sem birtist á vefsíðunni Kjarnanum mánudaginn 11. mars sl. og bar yfirskriftina „ Upplýsingagjöf lífeyrissjóða “ . Í greininni fjalla þau m.a. um kröfur samfélagsins um aukið gagnsæi og greiðan aðgang að upplýsingum um starfsemi lífeyrissjóða . Þau fara einnig yfir hvað lífeyrissjóðirnir , eftirlitsaðilar og Landssamtök lífeyrissjóða hafa gert vel í upplýsingamiðlun og hvar nálgast megi upplýsingar á aðgengilegan hátt . Hinsvegar megi alltaf gera betur og því beri að fagna allri upplýsandi og gagnlegri umræðu um lífeyriskerfið og ánægjulegt sé að sjá stöðugt fleiri láta sig málefni lífeyrissjóða varða .